# เกี่ยวกับการตรวจคัดกรองมะเร็งปอด

**วิธีที่ดีที่สุดในการตรวจพบมะเร็งปอดในระยะเริ่มแรกคือการตรวจคัดกรองมะเร็งปอดเป็นประจำ**

**มะเร็งปอดเป็นสาเหตุหลักของการเสียชีวิตด้วยมะเร็งในออสเตรเลีย แต่หากพบเร็ว ส่วนใหญ่สามารถรักษาให้หายได้**

**การสูบบุหรี่เป็นปัจจัยเสี่ยงที่สำคัญที่สุดของโรคมะเร็งปอด**

**มะเร็งปอดเป็นโรคมะเร็งที่พบบ่อยที่สุดทั่วโลก**

**มะเร็งปอดเริ่มต้นเมื่อเซลล์ในปอดเติบโตอย่างควบคุมไม่ได้**

**การตรวจคัดกรองคือการค้นพบมะเร็งในระยะเริ่มแรก ก่อนที่จะมีอาการ ซึ่งในระยะนี้การรักษาหรือการรักษาให้หายขาดไม่ใช่เรื่องยาก**

## การตรวจคัดกรองมะเร็งปอดคืออะไร

การตรวจคัดกรองมะเร็งปอดนั้นต้องใช้การตรวจเอกซเรย์คอมพิวเตอร์แบบใช้ปริมาณรังสีต่ำ เพื่อค้นหาสัญญาณเริ่มต้นของมะเร็งปอด การตรวจคัดกรองใช้ได้กับผู้ที่ไม่มีอาการ (เช่น ไอไม่หยุด ไอเป็นเลือด)

การตรวจคัดกรองมะเร็งปอดใช้ CT scan (การตรวจเอกซเรย์คอมพิวเตอร์) แบบ low-dose (ปริมาณรังสีต่ำ) เพื่อตรวจหาก้อนเนื้อที่เรียกว่าปุ่มเนื้อ ปุ่มเนื้อส่วนใหญ่จะไม่ใช่มะเร็ง

การทำ CT scan แบบใช้ปริมาณรังสีต่ำเพื่อตรวจคัดกรองมะเร็งปอดนั้นไม่มีค่าใช้จ่าย เพราะครอบคลุมโดย Medicare

## ทำไมถึงสำคัญ

มะเร็งปอดเป็นสาเหตุหลักของการเสียชีวิตด้วยมะเร็งในออสเตรเลีย แต่หากพบเร็ว ส่วนใหญ่ก็สามารถรักษาให้หายได้

การตรวจคัดกรองจะเหมาะสำหรับผู้ที่มีสุขภาพแข็งแรงและไม่มีอาการใด ๆ การตรวจคัดกรองอาจช่วยชีวิตท่านได้

เมื่อมะเร็งปอดเริ่มเกิดขึ้นครั้งแรก จะไม่มีอาการใด ๆ อาการเช่น ไอเป็นเลือด หรือน้ำหนักลดโดยไม่ทราบสาเหตุ อาจบ่งบอกว่ามะเร็งปอดอยู่ในระยะลุกลามมากขึ้น

เวลาที่ดีที่สุดในการรักษามะเร็งปอดคือเมื่อพบปุ่มเนื้อในระยะเริ่มแรก การรักษาไม่ใช่เรื่องยากหากตรวจพบมะเร็งปอดในระยะเริ่มแรก และคนส่วนใหญ่จะดีขึ้นและกลับมาใช้ชีวิตปกติได้

การตรวจคัดกรองจึงเป็นเรื่องสำคัญ แม้ว่าท่านจะรู้สึกสบายดีก็ตาม

## ฉันมีสิทธิ์หรือไม่

|  |
| --- |
| สัญลักษณ์ผู้สูงอายุ  **อายุระหว่าง 50 ถึง 70 ปี**  และ  สัญลักษณ์ปอด  **ไม่มีอาการหรือสัญญาณที่บ่งบอกว่าเป็นมะเร็งปอด**  (เช่น ไอเรื้อรังโดยไม่ทราบสาเหตุ ไอเป็นเลือด หายใจไม่ทันโดยไม่ทราบสาเหตุ)  และ  สัญลักษณ์กล่องบุหรี่  **สูบบุหรี่หรือมีประวัติการสูบบุหรี่** (เลิกมาแล้วภายใน 10 ปี)  และ  สัญลักษณ์ปฏิทิน  **มีประวัติการสูบบุหรี่อย่างน้อย 30 แพ็ค-ปี** (เช่น สูบบุหรี่วันละซองเป็นเวลา 30 ปี หรือ สูบบุหรี่วันละ 2 ซองเป็นเวลา 15 ปี) |

**พูดคุยกับแพทย์ของท่านเพื่อดูว่าท่านมีสิทธิ์หรือไม่**

## ฉันควรไปตรวจเมื่อไหร่

พูดคุยกับแพทย์ของท่านเพื่อดูว่าท่านมีสิทธิ์เข้าร่วมโปรแกรมหรือไม่ หากท่านมีสิทธิ์ ท่านจะสามารถเข้ารับการสแกนทุก ๆ สองปีได้ ท่านจะต้องไปพบแพทย์เพื่อส่งตัวท่านไปทำการสแกน ท่านควรดำเนินการตรวจคัดกรองแม้ว่าท่านจะรู้สึกสบายดีก็ตาม

## หากฉันมีอาการจะทำอย่างไร

หากท่านมีอาการอย่างใดอย่างหนึ่งเหล่านี้ ไม่ว่าผลการตรวจคัดกรองครั้งล่าสุดของท่านจะอยู่ในกลุ่มความเสี่ยงต่ำมาก หรือท่านกำลังอยู่ในช่วงระหว่างการตรวจสแกน โปรดพูดคุยกับแพทย์ของท่านทันที

* **อาการไอใหม่หรืออาการไอที่เปลี่ยนไป**
* **ไอเป็นเลือด**
* **หายใจไม่ทันโดยไม่ทราบสาเหตุ**
* **เริ่มเหนื่อยมาก**
* **น้ำหนักลดแบบไม่มีสาเหตุ**
* **อาการเจ็บหน้าอกหรือปวดไหล่ที่ไม่หายสักที**

|  |  |
| --- | --- |
| รหัส QR เพื่อดูข้อมูลเพิ่มเติมเกี่ยวกับ National Lung Cancer Screening Program (โปรแกรมตรวจคัดกรองมะเร็งปอดแห่งชาติ)  สำหรับข้อมูลเพิ่มเติมเกี่ยวกับโปรแกรมตรวจคัดกรองมะเร็งปอดแห่งชาติ [**www.health.gov.au/nlcsp**](http://www.health.gov.au/nlcsp) | สำหรับความช่วยเหลือในการเลิกสูบบุหรี่ [**www.quit.org.au**](http://www.quit.org.au) |